Δημοσίευση μιας αίτησης τροποποίησης δυνάμει του άρθρου 9 του κανονισμού (ΕΟΚ) αριθ. 2081/92 για ένα ή περισσότερα στοιχεία της συγγραφής υποχρεώσεων μιας καταχωρημένης ονομασίας βάσει του άρθρου 17 ή του άρθρου 6 του εν λόγω κανονισμού

(2001/C 296/08)

Η παρούσα δημοσίευση παρέχει δικαίωμα προβολής ένστασης κατά την έννοια του άρθρου 7 του ανωτέρω κανονισμού. Οποιαδήποτε ένσταση στην παρούσα αίτηση πρέπει να διαβιβάζεται μέσω της αρμόδιας αρχής ενός κράτους μέλους εντός προθεσμίας έξι μηνών από την παρούσα δημοσίευση. Η τροποποίηση δεν είναι δευτερεύουσας σημασίας και ως εκ τούτου πρέπει να δημοσιεύεται βάσει του άρθρου 6 παράγραφος 2 του εν λόγω κανονισμού.

ΚΑΝΟΝΙΣΜΟΣ (ΕΟΚ) αριθ. 2081/92 ΤΟΥ ΣΥΜΒΟΥΛΙΟΥ

ΑΙΤΗΣΗ ΤΡΟΠΟΠΟΙΗΣΗΣ ΠΡΟΔΙΑΓΡΑΦΩΝ: ΑΡΘΡΟ 9

1. Καταχωρημένη ονομασία: Reblochon ή Reblochon de Savoie

2. Αρμόδια αρχή του κράτους μέλους: Institut national des appellations d'origine 138, Avenue des Champs-Élysées F - 75008 Paris Τηλ. (33-1) 53 89 80 00 Φαξ: (33-1) 42 25 57 97

3. Αιτούμενη(-ες) τροποποίηση(-εις): - τίτλοι των προδιαγραφών:

[square ] ονομασία

[square ] περιγραφή

>PIC FILE= "C_2001296EL.001501.TIF">

γεωγραφική περιοχή

[square ] απόδειξη καταγωγής

>PIC FILE= "C_2001296EL.001502.TIF">

μέθοδος παραγωγής

[square ] δεσμός

>PIC FILE= "C_2001296EL.001503.TIF">

σήμανση

>PIC FILE= "C_2001296EL.001504.TIF">

εθνική απαίτηση

- τροποποίηση(-εις):

Γεωγραφική περιοχή

Περιορισμένες διευθετήσεις της γεωγραφικής περιοχής με την αφαίρεση δύο κοινοτήτων που βρίσκονται στην περιφέρεια του Saint-Jean de Maurienne, ενσωμάτωση του συνόλου του εδάφους μιας κοινότητας, η οποία συμπεριλαμβάνετο μέχρι τότε εν μέρει, ενσωμάτωση ενός μέρους δύο κοινοτήτων και αναγνώριση μιας επίσημης τροποποίησης, η οποία προέκυψε από το διαχωρισμό παλαιών κοινοτήτων που είχαν μέχρι τότε συγχωνευτεί.

Μέθοδος παραγωγής

Τα βασικά στοιχεία της μεθόδου παραγωγής του "Reblochon" ή "Reblochon de Savoie" προσδιορίζονται κατωτέρω:

- η διατροφή των αγελάδων, πλην εξαίρεσης που περιορίζεται σε 25 % των ετήσιων αναγκών της αγέλης γαλακτοπαραγωγής, εξασφαλίζεται από χορτονομές που προέρχονται από τη γεωγραφική περιοχή: βοσκή χόρτου το καλοκαίρι και άχυρο, το οποίο έχει σωστά συντηρηθεί, το χειμώνα· απαγορεύεται η χορήγηση ενσυρομένων ζωοτροφών στις εκμεταλλεύσεις που παράγουν γάλα στο Reblochon,

- η παρασκευή του τυριού πραγματοποιείται σε ειδικά εργαστήρια· προστίθενται τεχνολογικές παράμετροι όσον αφορά τη συλλογή, την αποθήκευση και την παραλαβή του γάλακτος, την προσθήκη πυτίας (εντός μέγιστου χρονικού διαστήματος 24 ωρών μετά την πρώτη άμελξη, σε θερμοκρασία μεταξύ 30 και 35 °C), την προσθήκη γαλακτικών ενζύμων, την πήξη, το καλούπωμα (σε διάτρητες φόρμες διαμέτρου 14 εκατοστών και ύψους 6 έως 8 εκατοστών), τη συμπίεση, το αλάτισμα, την προεκλέπτυνση μετά το ξεκαλούπωμα (ελάχιστης διάρκειας 4 ημερών), την έκπλυση και την εκλέπτυνση (σε θερμοκρασία που περιλαμβάνεται μεταξύ 12 και 14 °C),

- υπό τύπον παρέκκλισης, η εκλέπτυνση μπορεί να πραγματοποιηθεί σε δύο όμορες κοινότητες εκτός της γεωγραφικής περιοχής μέχρι την 1η Ιανουαρίου 2015 (αντί: χωρίς ημερομηνία λήξης),

- η συσκευασία ολόκληρων τυριών (υποχρεωτική για τα τυριά που παράγονται στο αγρόκτημα) ή μισών τυριών πραγματοποιείται στη γεωγραφική περιοχή.

Παρασχέθηκαν διευκρινίσεις όσον αφορά την παρασκευή στα αγροκτήματα.

Σήμανση

Κατά τη διάρκεια της παρασκευής τοποθετείται μία πλάκα καζεΐνης, η οποία περιλαμβάνει τον αριθμό αναγνώρισης του εργαστηρίου.

Η ένδειξη "fermier" (ντόπιο) μπορεί να χρησιμοποιηθεί υπό ορισμένες προϋποθέσεις.

Εθνικές απαιτήσεις

αντί:"Διάταγμα της 29ης Δεκεμβρίου 1986",

διαβαζε:"Διάταγμα σχετικά με την ελεγχόμενη ονομασία προέλευσης 'Reblochon'".

4. Ημερομηνία παραλαβής του πλήρους φακέλου: 20 Απριλίου 2001.